kardosdrur/scandi-wiki huggingface dataset:
Nye Danske

Forsikringsaktieselskabet Nye Danske af 1864 var et dansk forsikringsselskab, stiftet 19. april 1864 på initiativ af daværende grosserer, konsul Luis Bramsen (1819-1886), som var selskabets første direktør. Han efterfulgtes i 1886 af sønnen, gehejmeetatsråd og indenrigsminister Ludvig Bramsen (1847-1914), som i 1914 efterfulgtes af brodersønnen, cand.jur. Eigil Bramsen (1877-). Eigil Bramsen fratrådte i 1946, og direktionen bestod i 1950 af Evald Theodor Kjølbye (1884-1955), Jens Otto Sagild (1899-1973) og cand.act. Kaj Christensen (1902-1984).

Det fusionerede i 1973 med Danske Lloyd A/S og Nordisk Brandforsikring A/S til Nye Danske Lloyd A/S, der i 1982 indgik i Baltica.

Selskabet havde til huse i Stormgade 2-6 i København.

Kilder 
 Danmarks ældste forretninger 1100-1911, Kraks Forlag 1950
 Hvor blev selskaberne af? 

Skadesforsikringsselskaber i Danmark
Tidligere virksomheder i København
Danske virksomheder etableret i 1864
Ophørt i 1973
KÍ Klaksvík

Klaksvíkar Ítróttarfelag (i daglige tale KÍ Klaksvig eller blot KÍ)  er en fodboldklub hjemmehørende i den færøske by Klaksvík. Klubben blev grundlagt i 1904 og spiller sine hjemmekampe på stadionet Við Djúpumýrar. Pr. 2023 har KÍ vunder 20 færøske mesterskaber og 6 pokaltitler (Løgmanssteypið), og er derved en af de meste succesfulde færøske fodboldklubber. Klubben spiller i blåt og hvidt.

Den 24. september 2020 blev KÍ den første færøske klub, der kom videre til play-offs i Europa League, da de med Mikkjal Thomassen som træner vandt en 6-1 sejr mod de georgiske mestre Dinamo Tbilisi.

KÍ blev færøsk mester i 2022, og i juli 2023 deltog holdet i UEFA Champions League. Den 20. juli 2023 vandt de 3-0 på udebane mod de ungarske mestre Ferencvárosi med Magne Hoseth som træner, og vandt sammenlagt med samme resultat og gik derved videre til 2. kvalifikationsrunde, hvor de samlet besejrede det svenske mesterhold BK Häcken.

Titler

Det færøske mesterskab 
 Færøske mestre (21): 1942, 1952, 1953, 1954, 1956, 1957, 1958, 1961, 1966, 1967, 1968, 1969, 1970, 1972, 1991, 1999, 2019, 2021, 2022, 2023
 Toere (14): 1947, 1951, 1959, 1961, 1962, 1963, 1971, 1973, 1974, 1975, 1996, 1998, 2016, 2017

Færøske pokalturneringer 
 Løgmanssteypið
 Vindere (6): 1966, 1967, 1990, 1994, 1999, 2016
 Finalister (9): 1955, 1957, 1973, 1976, 1979, 1992, 1998, 2001, 2006, 2022

 Færøernes Super Cup
 Vindere (1): 2020
 Toere (1): 2017

Aktuel trup

Europæisk deltagelse

Kampe 

Noter
 KR: Kvalifikationsrunde
 1K: Første kvalifikationsrunde
 2K: Anden kvalifikationsrunde
 3K: Tredje kvalifikationsrunde
 PO: Playoff-runde

Notable spillere 
 Todi Jónsson (tidligere også spillet i Lyngby BK og FC København)
 Jákup Mikkelsen (tidligere landsholdmålmand og spillet for bl.a. HB Køge)

Se også 
 KÍ Klaksvík (kvinder)

Referencer 

Fodboldklubber i Færøerne
Etableret i 1904
Klaksvík
Løvendal

Løvendal/Løvendahl (fr. Lowendal, nl. Löwendal) og Løvensøn er en uddød dansk højadelig slægt.

Hertug Frederik (1609-1670) (fra 1648 kong Frederik III) kendte i 1637, mens han var verdslig ærkebiskop i Bremen-Verden, Margrethe Pape (1620-1684). Året efter fødtes deres søn Ulrik Frederik Gyldenløve. Den 15. september 1683 blev Margrethe Pape af kong Christian V, søn af kong Frederik III, adlet til baronesse af Løvendal.

Ulrik Frederik Gyldenløve (1638-1704) havde i sit første (hemmelige) ægteskab med Sophie Urne tvillingsønnerne Carl (1660-1689) og Woldemar (Valdemar) (1660-1740), der 1682 begge blev optaget i friherrelig stand med navnet Løvendal. Friherre Woldemar Løvendal (1660-1740) til Saathain og Mückenberg var fader til friherre Ulrik Frederik Løvendal (1694-1754), der endte sit bevægede liv som dekan ved kollegiatkirken St. Marcel i Paris, og general, marskal, friherre Ulrik Frederik Woldemar Løvendal (1700-1755), der 1738 optoges i russisk grevestand og 1741 i rigsgrevestanden. Af hans børn skal nævnes greve François Xavier Joseph Danneskiold-Løvendal (1742-1808), der 1786 optoges i dansk grevestand med navnet Danneskiold-Løvendal; han gjorde oprindelig militærtjeneste i Frankrig, deltog i den nordamerikanske krig og blev 1779 Maréchal de camp; 1795 kom han til Danmark, hvor han 1798 blev generalmajor. 1801-03 var han dansk gesandt i Sankt Petersborg, hvorfra han blev forflyttet til Haag. Han var fader til oberstløjtnant, greve Carl Valdemar Danneskiold-Løvendal (1773-1829), med hvem slægten uddøde, og til grevinde Elisabeth Marguerite Josephine Sophie Constance Marie Laure Danneskiold-Løvendal (1777-1812), der i sit ægteskab med nederlandsk gesandt i Danmark og USA Christiaan Diderik Emerens Johan Bangeman Huygens havde sønnen greve Rutger Bangeman Huygens van Løvendal (1805-1885), der 1828 fik dansk grevepatent med navnet Løvendal. Han efterlod sig heller ikke sønner.

Den nævnte oberstløjtnant, greve Carl Woldemar Danneskiold-Løvendal havde flere illegitime børn, som 1815 og 1821 legitimeredes med navnet Løvensøn og 1823 fik tillagt adelige rettigheder. Af disse skal nævnes Ane Caroline Løvensøn (1813-1899), gift med biskop over Lolland-Falsters Stift Severin Claudius Wilcken Bindesbøll (1798-1871), og kaptajn Carl Frederik Løvensøn (døbt Løvenørn) (1805—1850), hvis søn, kemikeren, cand.polyt. Wilhelm Waldemar Løvensøn (1846-1915) døde som den sidste agnatiske descendent af Ulrik Frederik Gyldenløve.

Se også 
 Danneskiold

Litteratur 
 Albert Fabritius, "Løvendal", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.
 Danmarks Adels Aarbog, LIV, 1937, II, s. 43-56.
 Otto von Munthe af Morgenstierne (historiker): Woldemar Løvendal - og hans Families Ophold i Sachsen, samt Stamtavler over de fra Ulrich Frederik Gyldenløve nedstammende Slægter: Friherrer af Løvendal, Grever af Danneskiold-Løvendal, Grever af Løvendal (Bangemann-Huygens), von Løvensøn og Grever af Danneskiold-Laurvig. Personalhistorisk Tidsskrift 1923, side 1-61.

 
Adelsslægter fra Danmark
Adelsslægter fra Tyskland
Woldemar Løvendal

Woldemar eller Valdemar Løvendal er det anvendte navn om flere personer:

 Woldemar Løvendal (baron) (1660-1740) – dansk friherre og officer
 Woldemar Løvendal (rigsgreve) (1700-1755) – dansk-fransk friherre og rigsgreve, fransk officer, søn af ovennævnte (fulde navn: Ulrik Frederik Woldemar Løvendal, også fr. Lowendal)
Otto Valseth

Otto Valseth (1861-1913), norsk forfatter, dramatiker, sceneinstruktør, redaktør og journalist.

Levned 
Om sig selv skrev han i Studenterne fra 1881 (Kristiania, 1906), s. 423-424:

Værker

Prosa 
 Forskruede. Roman. Huseby & Co. Kristiania, 1888. 388 s.
 Hotel Haukenæs. Alb. Cammermeyers Forlag. Christiania, 1890. 155 s.
 Tidlig høst. Roman. Gyldendalske Boghandels Forlag. Kjøbenhavn, 1892. 325 s.
 Blandt bygdefolk. En løjtnants julehistorie. Holbæk Eriksen. Trondheim, 1906. 153 s.

Utrykt

Skuespil 
 En befrielse. Lystspil i 4 akter. Premiere på Kristiania Teater 21. oktober 1891
 Viljer. Skuespil i 3 akter. Premiere på Bergens Teater 19. oktober 1892, på Kristiania Teater 3. januar 1893
 Under feltmanøvren. Lystspil i 3 akter. Premiere på Karl Johan Teatret 20. september 1893

Revyer 
Skrevet under psudonymet Borre til revy- og varietéteatret Hjorten i Trondhjem
 En drøm i Elsterparken. Revy med viser i 1 akt (1901). Originalmanuskriptet, 94 bl., findes på Universitetsbiblioteket i Trondheim, Specialsamlingerne (Privatarkiv nr. 132, Hjorten)
 Propritærenes oplevelse (1902)
 Ola Galteruds pengebog eller Revolverdramaet paa hotellet. Revy-farce (1903)
 Den 7de sans (1907)

Eksterne kilder og henvisninger 
 Digitalt eksemplar af romanen Tidlig Høst hos Nasjonalbiblioteket i Norge. Tilgængeligt for alle. 
 Hjorten Revy- og Varietéteater på norsk Wikipedia

Romanforfattere fra Norge
Dramatikere fra Norge
Journalister fra Norge
Nordmænd i 1800-tallet
Nordmænd i 1900-tallet
Jens Michael Hertz (biskop)

Jens Michael Hertz (26. juli 1766 ved Vordingborg – 2. juni 1825 i Ribe) var en dansk biskop, broder til Christian Hertz, fader til Christian Ehlers og Herman Adolf Hertz.

Hertz' moder var den kendte salmedigterinde Birgitte Boye, og sønnens digteriske begavelse er muligvis en arv efter hende. Efter et vildt studenterliv blev Hertz omsider teologisk kandidat og præst, og i de første ti år af sin nye værdighed udarbejdede han et monstrum af et digt, "Det befriede Israel, et Prisdigt i den episke Poesi i 18 Sange" (1801), hvilket allerede samtiden (Baggesen) omtalte som det "lange Jødedigt, som ingen læser". Hertz' øvrige forfatterskab falder på det teologiske område. Hertz, der 1804 var blevet domprovst i Roskilde, opnåede den teologiske doktorgrad 1817. 1819 blev han biskop i Ribe.

Kilder 

 
 

Biskopper over Ribe Stift
Digtere fra Danmark
Riddere af Dannebrog
Danskere i 1700-tallet
Danskere i 1800-tallet
Personer fra Vordingborg
Jens Michael
Dansksprogede forfattere fra Danmark
Studenter fra Metropolitanskolen
Birgitte Boye

Birgitte Cathrine Boye (født 7. marts 1742 i Gentofte, død 17. oktober 1824 i København) var dansk digter.

Hun har skrevet en mængde salmer i den da herskende Klopstocksk-Gellertske smag; det var især hendes salmer, der gav "Guldbergs Salmebog" af 1778 sit præg. Deres blanding af ordpragt og prosaisk fornuft har ikke tiltalt en senere tid; dog findes nogle af dem i nyere salmebøger, således den af Grundtvig omarbejdede bryllupssalme "Du ledte frem, Algodheds Gud".

Hun har også skrevet et par dramaer; i et af dem, "Gorm den Gamle", forekommer sangen om "Rolfs Skattekonge", der med sit omkvæd: "Men Viggo har hævnet sin Konge" blev en af tidens yndlingssange og genstand for mangfoldige efterligninger.

To af hendes sønner af første ægteskab forsøgte sig ligeledes i digtekunsten: Jens Michael Hertz, forfatter til Det befriede Israel, og Christian Hertz, hvem nogle har villet tilskrive forfatterskabet til Gulddaasen.

Hun er begravet i Trinitatis Kirke.

Eksterne henvisninger 
 
 Biografi i Dansk biografisk Lexikon
 Birgitte Cathrine Boye på Kvinfo.dk (Dansk Kvindebiografisk Leksikon)
 Birgitte Cathrine Boye på Kalliope.org
 Birgitte Boye på Dansk Forfatterleksikon

Salmedigtere fra Danmark
Forfattere fra Danmark i det 18. århundrede
Forfattere fra Danmark i det 19. århundrede
Digtere fra Danmark
Dramatikere fra Danmark
Personer fra Gentofte
Personer i Dansk Biografisk Leksikon
Personer i Dansk Kvindebiografisk Leksikon
Dansksprogede forfattere fra Danmark
Kvindelige forfattere i det 18. århundrede
Herman Adolph Hertz

Herman Adolph Hertz (født 1. november 1796 i Nørhaa, Aalborg Stift, død 4. juni 1863 i Kalundborg) var en dansk læge og forfatter, søn af Jens Michael Hertz, far til Christian Adolph Hertz.

Hertz dyrkede i de timer, hans lægegerning — Hertz var distriktslæge i Kalundborg — levnede ham, poesien som dilettant og har foruden nogle patriotiske sange fra krigsårene udgivet et historisk digt, "Gustav Erikson Vasa, Sveriges Befrier" (1856), der skaffede ham den svenske fortjenstmedaille. 

Hans betydeligste arbejde skal i øvrigt være "Udkast til Temperamentslærens Historie" (1856), en række psykologiske betragtninger med tilknytning til fysiologiske iagttagelser.

Kilder

Eksterne henvisninger 
 Herman Adolph Hertz på Dansk Forfatterleksikon

Læger fra Danmark
Digtere fra Danmark
Faglitterære forfattere fra Danmark
Danskere i 1800-tallet
Herman Adolph
Dansksprogede forfattere fra Danmark
Christian Ehlers Hertz

Christian Ehlers Hertz (28. marts 1795 i Nørhaa, Aalborg Stift—14. januar 1866 i Aarhus) var en dansk embedsmand, søn af J.M. Hertz.
 
Hertz blev student 1812, 1813 sekondløjtnant ved Kongens Regiment, 1814 ved Ingeniørkorpset, 1819 cand. jur., 1822 premierløjtnant, samme år byfoged og byskriver i Odense, 1829 herredsfoged og skriver i Nørre og Bølling Herreder, 1842 byfoged og byskriver i Frederikssund samt herredsfoged og skriver i Horns Herred, 1848 borgmester og auktionsdirektør i Aarhus, 1864 konferensråd. 1858—1861 var han medlem af Rigsdagen. 

Oprindelig samlet til eget brug udgav Hertz 1839 Bemærkninger til den første Bog af Kong Christian den Femtes danske Lov, hentede fra den senere Lovgivning, Collegie-Resolutioner og Skrivelser samt Lovkyndiges Skrifter, der efterfulgtes af tilsvarende bemærkninger til lovens øvrige fem bøger (II—VI, 1840-42). Han supplerede dette arbejde med et andet nyttigt samleværk Overdomstolenes Anvendelse og Fortolkning af en Del Lovsteder og Forordninger (I 1852, II 1—2, 1853, tillæg og register 1854 og 1861). 

Hertz omtales oftere i sin søster, fru Lucie Elise Fichs erindringer (Domprovsten i Roskilde, Clausen og Rist: "Memoirer og Breve" X 1909). "De rosværdige Egenskaber, Søsteren der tillægger Drengen og den unge Mand, lagde H. fuldt ud for Dagen i sin dygtige og almindelig paaskønnede Virksomhed baade som Dommer og kommunal Embedsmand", ifølge Frantz Dahl.

Kilder 

 
 

Jurister fra Danmark
Byfogeder fra Danmark
Faglitterære forfattere fra Danmark
Ingeniørofficerer fra Danmark
Folketingsmedlemmer i 1850'erne
Folketingsmedlemmer i 1860'erne
Ikke-folkevalgte borgmestre fra Danmark (før 1919)
Borgmestre i Aarhus
Christian Ehlers
Dansksprogede forfattere fra Danmark
Konferensråder fra Danmark
Riddere af Dannebrog
Herredsfogeder fra Danmark
Christian Adolph Hertz

Christian Adolph Hertz (16. september 1824 i Kalundborg – 2. august 1882 i København) var en dansk musiklitterat, søn af Herman Adolph Hertz.

I sin ungdom var han i instrumentmagerlære, men opnåede 1852 at komme til Leipzig for at studere musik. En lille pjece om Richard Wagner og fremtidsmusikken udgav han 1867, og han blev en af det Kongelige Teater meget benyttet oversætter af operatekster (Wagners, Glucks, Gounods med flere operaer). Et lystspil af ham, Student og Komediant, blev opført 1877.

Kilder

Eksterne henvisninger 
 Christian Adolph Hertz på Dansk Forfatterleksikon

Oversættere fra Danmark
Dramatikere fra Danmark
Danskere i 1800-tallet
Personer fra Kalundborg
Christian Adolph
Richard Wagner
Dansksprogede forfattere fra Danmark
Christian Hertz

Christian Hertz (21. marts 1765 ved Vordingborg – juni 1810 i Roskilde) var en dansk forfatter, bror til J.M. Hertz.
 
Hertz udgav som student under pseudonymet Jeppe Jeppesen et satirisk heltedigt, Rejsen til Helicon (1782), og påbegyndte også udgivelsen af et hefteskrift, "Det muntre Bibliotek for begge Køn". Støttet til en familietradition har man i senere tid fra flere sider villet hævde, at Hertz også skulde være forfatter til lystspillet Gulddaasen, som hvis forfatter O. Chr. Olufsen ellers angives. En vis sandsynlighed taler for, at både Hertz' og Olufsens arbejder er bearbejdelser af samme fremmede muligvis engelske original. Men så længe denne ikke kan påvises og man ikke ejer Hertz' manuskript, må sagen stå hen i det uvisse.

Kilder 

 
 

Digtere fra Danmark
Humorister fra Danmark
Danskere i 1700-tallet
Danskere i 1800-tallet
Personer fra Vordingborg
Christian
Dansksprogede forfattere fra Danmark
Nigel Hitchin

Nigel James Hitchin (født 2. august 1946 i Holbrook, Derbyshire) er en engelsk matematiker, der arbejder inden for felterne differentialgeometri, algebraisk geometri og matematisk fysik.

Akademisk karriere 
Hitchin gik på Ecclesbourne School, Duffield, og fik sin bachelorgrad i matematik fra Jesus College, Oxford i 1968. Efter at være flyttet på Wolfson College fik han sin D.Phil. i 1972. I 1997 blev han udnævnt til Savilian Professor of Geometry på University of Oxford; en stilling der blandt andre tidligere har været besat af hans vejleder (og siden hen forskningspartner) Sir Michael Atiyah.

Blandt hans vigtigste opdagelser er Hitchinsystemet, Hitchin-Thorpe-uligheden, Hitchins projektivt flade konnektion over Teichmüllerrum, Hitchins selvdualitetsligninger, Atiyah-Hitchin-monopol-metrikken, ADHM-konstruktionen af instantoner (af Atiyah, Drinfeld, Hitchin og Manin) og hyperkähler-kvotientkonstruktionen (af Hitchin, Karlhede, Lindström og Rocek).

I sin artikel om generaliserede Calabi-Yau-mangfoldigheder, introducerede han begrebet om generaliserede komplekse mangfoldigheder, som giver en enkelt struktur, der omfatter bl.a. Poissonmangfoldigheder, symplektiske mangfoldigheder og komplekse mangfoldigheder. Disse har fundet anvendelser som geometrierne af fluxkompaktifikationer i strengteori og i topologisk strengteori.

Hitchin blev valgt til Honorary Fellow of Oxford's Jesus College i 1998, og han har modtaget Berwickprisen (1990), Sylvestermedaljen (2000) og Pólyaprisen (2002). En konference blev holdt til ære for hans 60-års-fødselsdag i forbindelse med den internationale matematikkongres i Spanien i 2006.

I løbet af sin karriere har Hitchin vejledt over 30 forskerstuderende; herunder Simon Donaldson.

Noter

Referencer

Eksterne henvisninger 
 Hans hjemmeside på University of Oxford 
 

Matematikere fra Storbritannien
Briter i 1900-tallet
Briter i 2000-tallet
NK Olimpija Ljubljana

NK Olympija Ljubljana er en fodboldklub hjemmehørende i den slovenske hovedstad Ljubljana.
Den oprindelige klub af samme navn gik konkurs i 2004. I 2005 startede en ny klub under navnet NK Bezigrad.
Denne startede i den lokale hovedstadszones næstbedste række: 2. MZL Ljubjana.
Med lutre førstepladser i 4 sæsoner kæmpede den sig vej til landets bedste række, hvor det blev til en fjerdeplads i den første sæson 2009-10.
Undervejs skiftede den tilbage til det gamle navn.
Hverken det slovenske forbund eller UEFA anerkender den nye klub som indehaver af den gamle klubs titler.
Bortset fra den aktuelle UEFA Europa League turnering er al efterfølgende statistik altså gældende for den hedengangne klub.

Titler 
NK Olimpija Ljubljana (1945)
 Slovenske mesterskaber (4): 1992, 1993, 1994 og 1995
 Slovenske pokalturnering (4): 1993, 1996, 2000 og 2003
NK Olimpija Ljubljana (2005)
 Slovenske mesterskaber (3): 2015–16, 2017–18, 2022-23
 Slovenske pokalturnering (4): 2017–18, 2018-19, 2020-21, 2022-23

Historiske slutplaceringer

Prva liga

Nuværende trup 
Pr. 25. april 2019.

Europæisk deltagelse

Kampe 

Noter
 1QR: Første kvalifikationsrunde
 2QR: Anden kvalifikationsrunde
 3QR: Tredje kvalifikationsrunde

Referencer

Eksterne henvisninger 
 Klubbens officielle hjemmeside

Fodboldklubber i Slovenien
Etableret i 2005
Ljubljana
Ravelry

Ravelry er et gratis socialt netværk på engelsk med afsæt i strikning, hækling, vævning, filtning og garnfremstilling. Siden fungerer samtidig som et online værktøj, der gør det nemmere at organisere og dele sine egne projekter indenfor netværkets område, ligesom siden huser omfattende databaser over mønstre, opskrifter og garn.

Siden blev lanceret i beta i 2007, og i januar 2010 havde Ravelry 600.000 registrerede brugere.

Eksterne henvsinger 
 Ravelrys hjemmeside 

Håndarbejde
Sociale netværkstjenester
Etableret i 2007
BNP Paribas Open 2010

BNP Paribas Open 2010 var en tennisturnering, som blev afholdt i Indian Wells, Californien i marts 2010. Det var den 36. udgave af turneringen.

Seedning herresingle 

 Rangering pr. 1. marts 2010.

Seedning damesingle 

 Rangering pr. 1. marts 2010.

Alle seedede indtrådte i anden runde.

  Svetlana Kuznetsova (Anden Runde)
  Caroline Wozniacki (Finale)
  Victoria Azarenka (Tredje Runde)
  Elena Dementieva (Kvartfinale)
  Agnieszka Radwańska (Semifinale)
  Jelena Janković (Mester)
  Li Na (Anden Runde)
  Samantha Stosur (Semifinale)
  Flavia Pennetta (Tredje Runde)
  Maria Sharapova (Tredje Runde)
  Marion Bartoli (Fjerde Runde)
  Vera Zvonareva Fjerde Runde)
  Yanina Wickmayer (Fjerde Runde)
  Kim Clijsters (Tredje Runde)
  Francesca Schiavone (Tredje Runde)
  Nadia Petrova ''(Fjerde Runde)

<li> Shahar Pe'er (Fjerde Runde)
<li> Zheng Jie (Kvartfinalerne)
<li> Aravane Rezaï (Fjerde Runde)
<li> Alyona Bondarenko (Anden Runde)
<li> Daniela Hantuchová (Anden Runde)
<li> Sabine Lisicki (Anden Runde, træk sig med skade i venstre ankel)
<li> Alisa Kleybanova (Kvartfinalerne)
<li> Ana Ivanović (Anden Runde)
<li> Anastasia Pavlyuchenkova (Tredje Runde)
<li> Dominika Cibulková (Anden Runde)
<li> Ágnes Szávay (Tredje Runde)
<li> María José Martínez Sánchez (Kvartfinalerne)
<li> Anabel Medina Garrigues (Anden Runde)
<li> Aleksandra Wozniak (Anden Runde)
<li> Gisela Dulko (Tredje Runde)
<li> Maria Kirilenko (Tredje Runde)

Finalerne

Mestre

Herresingle 
 Ivan Ljubičić –  Andy Roddick, 7–6(3), 7–6(5)
Det var Ljubičićs første titel i 2010 og den 10. i hans karriere. Det var hans første Masters 1000 titel i fire forsøg. Han blev den første kroat, der vandt titlen i Indian Wells.

Damesingle 
 Jelena Janković –  Caroline Wozniacki, 6–2, 6–4
 Det var Jankovićs første titel i 2010 og den 12. i hendes karriere.

WTA Tour 2010
ATP Tour 2010

cs:BNP Paribas Open 2010 - muži
pl:BNP Paribas Open 2010 - mężczyźni
Norma Tallinn

FC Norma Tallinn var en fodboldklub hjemmehørende i den estiske hovedstad Tallinn.
Efter at have vundet det selvstændige Estlands to første mesterskabstitler i 1992 og 1993 samt pokalfinalen året efter, rykkede klubben ned i næstbedste række i 1995, hvorefter den ophørte med at eksistere efter sæsonen 1996-97.
Klubben var særlig populær blandt det russiske mindretal i Tallinn.

Titler 
 Estiske mesterskaber (2): 1992 og 1993
 Estiske pokalturnering (1): 1994

Europæisk deltagelse 

Fodboldklubber i Estland
Etableret i 1959
Tallinn
Nordjyske Holding

NORDJYSKE Holding er et dansk holdingselskab med hovedsæde i Aalborg. Koncernen beskæftiger i alt ca. 750 medarbejdere og ejer 100% af NORDJYSKE Medier A/S som er moderselskab for samtlige driftsaktivtieter i koncernen. Per Lyngby er administrerende direktør for koncernen der har rødder tilbage fra udgivelsen af den første avis den 2. januar 1767.

Ejerforhold 
NORDJYSKE Holding er en fondsejet virksomhed, hvor Aalborg Stiftstidendes Fond er den dominerende ejer med en ejerandel på 91 %, via Aalborg Stiftstidende A/S. Aalborg Stiftstidendes Fond blev oprettet i 1967 på 200 års dagen for udsendelsen af den første avis: "Nyttige og Fornøjelige Efterretninger"

Desuden ejer Vendsyssel Tidende A/S og Aalborg Medieselskab af 2002 ApS hver især 4,5%. Aalborg Stiftstidende A/S ejer desuden 50% af Vendsysseltidende A/S, hvilket betyder at Aalborg Stiftstidende A/S reelle ejerandel er 93,25%.

Koncernens aktiviteter 
Selskabets aktivitet består udelukkende i aktivt ejerskab af NORDJYSKE Medier A/S. Det aktive ejerskab udøves indenfor det til enhver tid gældende ledelsesmandat, der er defineret for NORDJYSKE Holding A/S. Koncernens aktiviteter er opdelt i Nordjyske medieaktiviteter, nationale B2C-aktiviteter, skandinaviske B2B-aktiviteter samt andre aktiviteter. Aktiviteterne drives dels gennem moderselskabet NORDJYSKE Medier A/S og dels gennem datterselskaber.

Referencer 

Virksomheder i Aalborg
Holdingselskaber i Danmark
Glentoran F.C.

Glentoran FC er en fodboldklub hjemmehørende i den nordirske hovedstad Belfast. Hjemmebanen har siden 1892 været The Oval.

Deres ene ligakamp mod lokalrivalerne Linfield FC spilles hvert eneste år den 26. december – det som briterne kalder for Boxing Day. Kampen trækker det største antal tilskuer gennem hele sæsonen.

Klubben er en af de mest vindende i nordirsk fodbold og har derfor ofte været med i de europæiske turneringer, hvor det dog som regel bliver til et hurtigt exit.

Titler 
 Nordirske mesterskaber (24): 1894, 2005, 2009
 Nordirske pokalturnering (23): 1914, 2004, 2013, 2015, 2020

Historiske slutplaceringer

Europæisk deltagelse 

 Kun aktuel turnering vist

 Opdateret efter exit 2010-11.

Referencer 

Fodboldklubber i Nordirland
Etableret i 1882
Belfast
Carla Laemmle

Rebecca Isabelle "Carla" Laemmle (født 20. oktober 1909 i Chicago, Illinois, død 12. juni 2014) var en amerikansk skuespillerinde, der først og fremmest var aktiv indenfor stumfilm i 1920'erne og op i 1930'erne.

Filmografi

 The Vampire Hunters Club (2001) 
 The Road to Dracula (1999), som sig selv/værtinde; en videodokumentar 
 On Your Toes (1939) 
 The Adventures of Frank Merriwell (1936) 
 The Mystery of Edwin Drood (1935)
 Dracula (1931)
 King of Jazz (1930)
 The Hollywood Revue of 1929 (1929) 
 The Broadway Melody (1929) 
 The Gate Crasher (1928) 
 Uncle Tom's Cabin (1927) 
 Topsy and Eva (1927)
 The Phantom of the Opera (1925)

Eksterne henvisninger 
 

Skuespillere fra USA
Hundredårige
Personer fra Chicago